Adam Levine en Behati Prinsloo loop deur onder gerugte van huishoudelike geweld
JY LEES NOU Adam Levine en Behati Prinsloo loop deur onder gerugte van huishoudelike geweld
Adam Levine, die Maroon 5-hoofsanger en The Voice-beoordelaar moes omtrent bontstaan toe iemand hom by die polisie verkla en beweer het hy het sy hand gelig vir sy vrou, Behati Prinsloo, en hul pasgebore dogter.
Arme Adam Levine! Die Maroon 5-hoofsanger en The Voice-beoordelaar moes omtrent bontstaan toe iemand hom by die polisie verkla en beweer het hy het sy hand gelig vir sy vrou, die Namibies gebore model Behati Prinsloo, en hul pasgebore dogter, Dusty Rose.
She has no idea her face is about to be eaten. Poor thing. ?
Luidens berigte het ’n anonieme mens die Los Angeles-polisiedepartement verlede Woensdag gebel en beweer Adam (37) het sy babadogter (toe drie weke oud) in die gesig geslaan en sy vrou, Behati (27), so hard geslaan dat sy op die grond geval het, berig die skinderwebtuiste TMZ.
Ondersoekbeamptes het vasgestel die bewerings is vals nadat hulle die wêreldberoemde sanger se huis besoek en Behati ondervra het. Hulle het ook geen sigbare beserings aan haar of Dusty Rose gevind nie, berig TMZ.
Bronne na aan Adam sê hy weet die polisie doen net hul werk, maar die vals klag het hom steeds onkant betrap. Hy verstaan egter sy en Behati se bekendheid trek soms onwelkome aandag, vertel die bronne aan TMZ.
Adam en Behati, ’n Victoria’s Secret Angel, se eersteling is op 21 September gebore. Die egpaar het ’n foto van die pasgebore Dusty Rose op Instagram gedeel. Daarop lê sy op haar pa se bors met haar kop langs ’n tatoe van ’n roos.
Words can't describe ? Dusty Rose Levine 9/21/16 A photo posted by Behati Prinsloo Levine (@behatiprinsloo) on Sep 23, 2016 at 9:41pm PDT
“Adam was in die kraamsaal. Hy het Behati se hand vasgehou,” het ’n bron kort ná Dusty Rose se geboorte aan E! News vertel. “Hulle het albei gehuil toe sy gebore is. Sy is so pragtig. Sy lyk nes Behati.”
Die paartjie het in 2014 in Los Cabos in Mexiko afgehaak. Hulle koer gereeld op die sosiale media, maar het tot dusver nog nie ’n woord op hul sosialemediaprofiele gerep oor die vals gerugte van huishoudelike geweld nie.
Behati het oor die naweek ’n selfie op Instagram gedeel en vertel hoe sy drie weke lank elke drie uur geborsvoed het. Sy het eindelik tyd vir haarself afgeknyp om saam met haar vriendinne uit te gaan vir aandete. “Die lewe is so pragtig; ek kan nie glo hoe gelukkig ek is nie.”
BRONNE: TMZ.COM, NYDAILYNEWS.COM, DAILYMAIL.CO.UK